AFRIKAANSE OSPOMMING: Die tesis begin met 'n ontleding van die Suid-Afrikaanse filmbedryf waarin gevind word dat plaaslike filmproduksie in Suid-Afrika gekortwiek is deur verskeie faktore, waaronder 'n tekort aan befondsing en geskikte opleiding, die politiese klimaat van die verlede, sensuur, die subsidie stelsel, plaaslike verspreidingsprobleme, en die sukses van Hollywood films. Dit word ook duidelik dat die plaaslike bedryf nie binne 'n oogwink herstel kan word nie, maar dat die energie en talent tog bestaan waarmee die produksie van 'n wye verskeidenheid plaaslike ftlms weer gestimuleer sou kon word. Ek glo dat kortfilms die potensiaal het om 'n uiters belangrike rol te speel in hierdie proses, en in hierdie tesis bekyk ek die gedagte aan die hand van 'n indringende studie van die aard, form en potensiaal van kortfilms, en die prosesse betrokke by die produksie daarvan. 'n Sleutel bevinding is dat die kortfilm nie net die ideale medium vir eksperimentering en ontwikkeling is nie, maar dat dit ook kan dien as 'n waardevolle hulpmiddel in film- en televisieopleiding. Net so belangrik is die bevinding dat kortfilms. danksy hullae produksiekoste, een van die beste mediums is vir bemagtiging van minderbevoorregte filmmakers, Kortftlms kan dus 'n rol speel in die stimulering van die plaaslike film- en televisiebedrywe, én help om van die ongelykhede van die verlede uit die weg te ruim, in 'n land waar film voorheen gebruik is as 'n werktuig van propaganda en onderdrukking. Dit blyk duidelik uit die voorbeelde van ander klein filmbedrywe dat die aanmoediging van die aktiewe vervaardiging van oorspronklike kort- en vollengte films ons eie fIlmbedryfkan versterk. Innoverende befondsingsondernemings en internasionale mede-produksies is ook van belang in hierdie verband. Dit is dan ook veral van belang omjuis kortfIlmproduksie te stimuleer, aangesien dit beide nuwe en ervare filmmakers die geleentheid gee om te eksperimenteer en idees en tegnieke te ontwikkel, wat dan weer vernuwend kan inwerk op vollengte fIlmproduksie en die ontwikkeling van die bedryf in sy geheel. Ander spesifieke voorstelle wat in hierdie tesis gemaak word is onder andere die implementering van 'n kwota-stelsel wat die wys van plaaslike produksies sal reguleer, die bevordering van entosiasme, kennis en inligting oor ftlms en die filmbedryf deur middel van fIlmfeeste en die internet, die stimulering van kortfIlmproduksie deur verhoogde privaat- en regeringsbefondsing en die aanmoediging van mede-produksies, en die bevordering van goeie opleiding in fIlmproduksie. Verder kan plaaslike uitsaaiers aangemoedig word om te help met die befondsing van kortfilms sowel as vollengte films. 'n Gesonde, lewensvatbare filmbedryf in Suid-Afrika sal nie net voordele inhou vir filmmakers en -kykers nie, maar ook vir gewone Suid-Afrikaners, aangesien dit onder andere meer werksgeleenthede, verbeterde opleidingsinstansies en verhoogde toeristeaktiwiteit sal meebring. Dit sal ook 'n medium daar stel wat kan dien as 'n vorm van kreatiewe uitlewing sowel as 'n gespreksforum. Alhoewel dit tyd sal neem om al hierdie voordele 'n realiteit te maak, kom dit tog voor of kortfilms 'n onontbeerlike rol kan, en moet, speel om plaaslike talent en die filmbedryf as 'n geheel op 'n vlak te kry waar film-makers die beskikbare geleenthede ten volle kan benut.